open-index/open-wikipedia-markdown huggingface dataset:
داتشيا

left|thumb|300px| داسيا 82 قبل الميلاد.

تصغير|يمين | بديل=⁨Burebista Dacia⁩ | «اكبر توسع إقليمى لمملكة الداقيين تحت حكم الملك بوربيستا حوالى 50 قبل الميلاد

**داشيا** (بالرومانى:Dacia) (بتتنطق كمان داتشيا) منطقه جغرافيه قديمه, و هى الارض اللى كان بيعيش فيها شعب الداشيين. فى منطقة جنوب شرق اوروبا ، و بيحدها من الشمال منطقة جبال الكاربات ، و من الجنوب نهر الدانوب و دلوقتى داسيا هى رومانيا و مولدوڤا ، و اجزاء من المجر و بلغاريا و أوكرانيا.
العاصمه بتاعة داتشيا كان اسمها سارميزيجيتوسا Sarmizegetusa و دى كانت اكبر مدينه و مركز سياسى و عسكرى و دينى مهم خالص و مكانها فى غرب رومانيا قرب البا يوليا.

## الداتشيين
الداتشيين كانو عباره عن قبايل متفرقه و كل قبيله ليها منطقه محدده و ساعات كانو بيتحدو سوا و بالخصوص لما يبقا فى غزو اجنبى و او فى ملك قوى يقدر يخلى القبايل دى ترتفع عن مستوى الخلافات.الاتحاد بين قبايل الداتشيين قدر مثلا يوقف التقدم بتاع الاسكندر الاكبر لما عدا نهر الدانوب و حاول يغزهم بس ماقدرش و اضطر ينسحب تانى بسرعه من اراضى داتشيا.

فى القرن الاول قبل الميلاد ، اتوحد الداتشيين مره تانيه تحت حكم ملك قوى اسمه بيوربيستا Burebista اللى عمل غزوات كبيره على جيران داتشيا ووسع ملكه و ضم حتت من اسيا الصغرا و ماسيدونيا  و كان بيهدد روما نفسها و استحلف له يوليوس قيصر و قرر انه يهاجم اراضيه بس الاتنين يوليوس قيصر و عدوه بيوريبيستا اتقتلو و اغتالتهم ناس من شعوبهم فى نفس السنه 44 ميلادى.
بعد ما بيوريبيستا ما مات اتحل الاتحاد و اتفككو الداتشيين بس استمرو فى تهديد حدود الامبراطوريه الرومانيه. حوالى سنة 75 ميلادى، قدر ملك عظيم و قائد عسكرى زكى اسمه ديتشيبالوس انه يوحد اراضى قبايل داتشيا تانى و استمر فى توسيع مملكته جنوب نهر الدانوب على حساب الامبراطوريه الرومانيه و قدر انه يهزم الامبراطور دوميتيان.

## الغزو الرومانى
الامبراطور الرومانى تراجان عمل حملتين عسكريتين كبار على اراضى داتشيا ما بين سنة 101 و 106 و جاب معاه فى الحمله الواحده اكتر من 150 الف جندى (و دا عدد كبير بمقاييس الزمان دا)
اخير نجح تراجان فى السيطره على داتشيا و انتحر الملك العظيم ديتشيبالوس بالسم.

## الاسم
اليونانيين القدام كانو بيقولو على سكان منطقة داتشيا جيتا Geta و الجمع جيتى Getae و الرومان كانو بيسموهم داكوس Dacus و الجمع داتش Daci
سترابو بيقول ان الاسم الاصلى بتاع الداتشيين هوه داوى daoi و اللى معناه ديب و اللى بيأكد الافتراض دا هوه ان الشعار بتاع جيش داتشيا كان عباره عن ديب بقه مفتوح .

## مصادر

تصنيف:رومانيا
تصنيف:تاريخ اوروبا
ميادين القاهره التاريخيه

القاهرة فى العصور الوسطانيه  كات اكبر مدن العالم و كات مليانه شوارع و ميادين. من اشهر ميادين مصر كان " الميدان الناصرى " اللى بناه السلطان الناصر محمد بن قلاوون عشان يبقى ميدان للفروسية و الاستعراضات الضخمه و زرع فيه شجر و ورد، و كان فى المكان اللى فيه دلوقتى حى جاردن سيتى .

الرحاله ابن بطوطة زار مصر ايام الناصر محمد و قال عن القاهرة : **" بعدين وصلت الى مدينة مصر، و هى ام البلاد، وقرارة فرعون ذى الأوتاد، ذات الأقاليم العريضة، و البلاد الأريضة المتناهية فى كثرة العمارة، المتناهية بالحسن والنضارة "**. وقال عنها ابن جزى : **" لعمرك ما مصر بمصر و انما هى الجنة الدنيا لمن يتبصر " **.

الميادين المذكورة هنا كات موجودة فى العصور الوسطانيه . الميادين الجديدة مش مذكورة.

* **ميدان ابن طولون** : بناه ابن طولون. كان رائع المنظر وفيه برك جميلة.
* **ميدان الأخشيد** : بناه الامير ابو بكر بن طفج الاخشيد امير مصر
* **ميدان القصر** : اسمه الخرنشف كان جنب بستان الكافوري. اتبنى ايام الفاطميين.
* **ميدان قراقوش** : بره باب الفتوح
* **ميدان الملك العزيز** : كان جنينة جميلة جنب خليج الذكر. بناه الملك العزيز ابن صلاح الدين الأيوبى.
* **الميدان الصالحي** : كان فى ارض اللوق (باب اللوق) على النيل. بناه السلطان الصالح أيوب.
* **الميدان الظاهري** : كان جنب اراضى اللوق ( باب اللوق) على النيل. بناه السلطان الظاهر بيبرس. حوله السلطان الناصر محمد بن قلاوون لجنينه كبيره فيها شجر فاكهة.
* **ميدان بركة الفيل** : كان على بركة الفيل بناه السلطان العادل كتبغا.
* **ميدان المهاري** : كات جنب قناطر السباع. بناه السلطان الناصر محمد بن قلاوون للفروسيه.
* **ميدان سرياقوس** : كان جنب الخانقاه. بناه السلطان الناصر محمد بن قلاوون و زينه بشجر الفاكهه.
* **الميدان الناصري** : كان تبع جناين اسمها الخشاب. كان مكان مغمور بمية النيل. حوله السلطان الناصر محمد بن قلاوون لميدان كبير لاستعراضات الخيل. و كان مزروع بالشجر. كان مكان حى جاردن سيتي.

## فهرست وملحوظات

## المراجع
* ابن بطوطة : رحلة ابن بطوطة المسماة تحفة النظار فى غرائب الأمصار وعجائب الأسفار، دار الكتب العلمية، بيروت 1992.
* جمال الدين الشيال (استاذ التاريخ الاسلامى) : تاريخ مصر الاسلامية, دار المعارف ، القاهرة 1966.
* المقريزى : المواعظ و الاعتبار بذكر الخطط و الاثار, مطبعة الادب، القاهرة 1968.

تصنيف:تاريخ مصر
فاردينافيل

thumb|left|300px|تركيب ڤاردينافيل

ڤاردينافيل *Vardenafil*
( ليفترا)
واحد من كابتات الانزيم PDE5 لعلاج الضعف الجنسي من شركه باير *Bayer*.

## تاريخ
تسويق ليفترا كان مشترك بين الشركتين باير Bayer وجلاكسو GsK وشيرنج بلف Schering-Plough لكن فى سنه 2005 تركت جلاكسو لباير الحقوق فى الترويج له بره امريكا, اما جلاكسو فبتبيعه فى امريكا باسم فيفانزا Vivanza لكن بسبب قوانيين الاتحاد الاوروبي بدات فيفانزا هيا كمان يستوردوها فى الاتحاد الاوروبي وتتباع مع ليفترا.
ليفترا تاني دوا توافق عليه اداره الاغذيه والادويه الامريكيه FDA بعد فياجرا وقبل سيالس والموافقه دي كانت فى 19 اغسطس 2003.

## دواعي الاستعمال
زي فياجرا وسيالس بتعالج الضعف الجنسي (ضعف الانتصاب) بس مده شغل ليفترا اقل شويه من فياجرا.

## طريقه الشغل
زي فياجرا وسيالس
* ڤاردينافيل (ليفترا) من مجموعه كابتات الانزيم PDE5 واللي بيهبطوا انزيم اسمه فوسفودايستريز رقم 5 - PDE5 ودا واحد من مجموعه انزيمات فوسفودايستريزس.
* تهبيط الانزيم رقم 5 بيزود مركب تاني اسمه *cGMP*. وال *cGMP* ده بيزود اكسيد النيتروجين *NO* فى الذكر واللي بيعمل توسيع لاورده الذكر وبتالي تدفق احسن للدم فيه.
* مع العلم ان **اكسيد النيتروجين** *NO* بيخرج فى اوقات الاثاره الجنسيه, عشان كده الادويه دي مش بتتشغل الا فى اوقات الاثاره ومش هتشتغل من غير رغبه.

## الاثار الجانبيه
اثارها الجانبيه زي باقي كابتات الانزيم PDE5 (فياجرا - سيالس) لكن العرض اللى بيتكرر معاها بشكل خصوصي هوا غمامان النفس اما باقي الاعراض اللى مش متكرره زي مغص فى البطن, وجع الضهر, حساسيه للنور وزغلله ووجع فى العين, نفخه فى الوش, علو الضغط وبلبطه فى القلب, زياده سرعه ضربات القلب, هرش ووجع فى العضلات وممكن يحصل انتصاب مستمر(Periapism). مصدر (Rossi, 2004)
العرض الخطير بأه - *لكنه نادر* - واللي بيحصل مع ليفترا هوا السكته القلبيه.وكمان فى بعض الحالات **النادره** ممكن يدمر انسجه العضو الذكري (Health Canada (2006).(محتاجه مصدر)

فى 18 اكتوبر 2007 نوهت FDA انه ممكن يحصل طرش فجائي وانها هتحط استيكر جوه كل المنتجات دي تحذر الناس من مشكلة السمع دي.

## التفاعلات
زي باقي المجموعه مينفعش وكمان خطر جدا انها تتاخد مع ادويه النيترات (من ادويه الذبحه) لانها ممكن تؤدي لوطيان الضغط بشكل يموت.

## الجرعه
2.5 و 5 و 10 و 20 ملي جرام (بيختلف توفر التركيزات دي من بلد لبلد). حبايه برتقاني مدوره. العشره ملي من ليفترا بيساوي 50 ملي من فياجرا.

بتتاخد قبل المعاشره بساعه او ساعتين مره واحده فى اليوم.

## شوف كمان
* تادالافيل (سيالس)
* سيلدنافيل (ڤياجرا)
* كابتات الانزيم PDE5

## لينكات برانيه
* ليفترا الرسمي
* FDA's Consumer Information
* PubChem Information

تصنيف:مهبطات الانزيم فوسفودايستريز5
ادارة الاغذيه والادويه الامريكيه

thumb|left|250px|لوجو FDA

**ادارة الاغذيه والادويه الامريكيه**( U.S. Food and Drug Administration )
هى الوكاله اللى كان الهدف من انشاءها انها تكون مسئوله عن حماية وصحة الامريكان والموافقه على الادويه ومتابعة وعمل تقارير عن اى مشاكل او اعراض تنتج عنها. موجوده فى روكڤيل *Rockville* ومتكونه من 23 مكتب, دا غير 13 معمل على مستوى امريكا.

## لينكات برانيه
* السايت الرسمي

تصنيف:منظمات صحيه
داشيا (اوتوموبيل)

210px|thumb|left|اللوجو الجديد بتاع داشيا.

**داشيا** ( Dacia,  *\داتشيا\*) هيا شركه رومانيه بتعمل عربيات و اتاسست سنة 1967. الشركه اتسمت على اسم الاسم القديم لرومانيا داتشيا. شركة داشيا دلوقتى بقت جزء من الشركه الفرنساويه رينو بعد ما اشترتها سنة 1999.
الموديلات القديمه كانت بتعمل مشاكل كتير و بتعطل خصوصا فى ايام الصيف لانها متصممه عشان تشتغل فى برد رومانيا. فى سنة 2004 نزلت شركة داشيا عربيه شكلها جديد اسمها داشيا لوجان و اللى حاول فيها يتفادو المشاكل بتاعة الموديلات القديمه.

200 px|thumb|left|داشيا لوجان

## التصدير
رغم ان الهدف الرئيسى لشركة داشيا هوه السوق الرومانى و زى ما شعارهم ما بيقول (عربيه عالميه بتكاليف رومانيه)، بس داشيا من زمان وهى بتحاول توسع اسواقها جوه اوروبا و براها.
فرنسا هى اكبر سوق بيستقبل عربيات داشيا و بعديها المانيا و بعد كدا اوكرانيا و الجزاير و توركيا و ايطاليا و المغرب

## الازمه الاقتصاديه العالميه
فى 12 يناير 2009 اعلنت شركة داشيا انها ح تضطر تقفل المصنع الرئيسى بتاعها لمدة اسبوعين عشان المخازن بتاعتها اتملت عربيات و ماحدش عايز يشتريها بسبب الازمه الاقتصاديه العالميه.

## لينكات برانيه
* السايت الرسمى بتاع شركة داشيا

تصنيف:اوتوموبيلات
تصنيف:رومانيا
1807

**1807** كانت سنه بسيطه فى التقويم الجريجورى .

## اهم احداث السنه
اول خدمة محطة قطر كانت فى ويلز سنة 1807.

## لينكات برانيه
* 

## مصادر

1807
اللى علا راسه بطحه يحسس عليها

## المثل
اللى على راسه بطحه يحسس عليها

## نوع المثل
نصايح

المقصود بالمثل بأن الشخص اللى يقوم باعمال غلطه او بايذاء الناس يظن بأن اى حديث او تصرف منهم موجه له هو شخصى !!
يعنى حرفيا: الى على راسه بطحه بيعرف نفسه

## قصة المثل
يحكى ان رجلا كان يعيش فى قرية صغيرة ولديه دجاج لكن كل فتره يجد ان هناك من يسرق من دجاجه واحدة او اثنتين، فذهب
الى شيخ الجامع فقال له يا شيخ هناك من يسرق من دجاجاتى ونحن بالقرية معدودون على الاصابع لكن لا أستطيع ان اتهم فلان او فلان جزافا فقال له الشيخ لا تقلق عندى طريقة لكشف السارق.

وفى اليوم اللى بعد كده اجتمع الناس وقت الصلاة وبدأ الشيخ بالخطبه عن الامانه وجزاء السارق و قبل ما ينهى كلامه قال : وتخيلوا وقاحة السارق، فهو جالس بيننا و نسى إزالة الريش عن رأسه فقام الفاعل مباشره بمسح رأسه، و بده التصرف فقد فضح السارق نفسه و اكتشف أمره مع انه ماكانش معروفا!!

تصنيف:امثال شعبيه
تصنيف:امثال شعبيه حرف ا
اللى بيته ازاز ما يحدفش الناس بطوب

## المثل
اللى بيته ازاز ما يحدفش الناس بالطوب

## نوع المثل
رد و نصيحه

## معنا المثل
ماتهاجمش الناس عشان ممكن يهاجموك

## حكاية المثل
واحد بيألس علا حد فرد عليه

## امثال زيه
* لا تعايرنى و لا اعايرك الهم طايلنى و طايلك
* اللى علا راسه بطحه يحسس عليها

تصنيف:امثال شعبيه
تصنيف:امثال شعبيه حرف ا
باب النجار مخلع

## المثل
باب النجار مخلع

## نوع المثل
بيعبر عن الشغلانات

## أصل المثل
مجهول

## معنى المثل
كل صاحب شغلانه مبيهتمش بيها عند نفسه , يعنى الترزى تلاقى سوست هدومه مقطعه , و النجار باب بيته مخلوع , ودكتور السنان سنانه مسوسه .

تصنيف:امثال شعبيه
تصنيف:امثال شعبيه حرف ب
اخد ابن عمى و اتغطى بكمى

## المثل
آخد ابن عمى و اتغطا بكمى

## معنا المثل
بيتضرب فى تفضيل جواز البنت من القريب زى ابن العم

## قصه المثل
مش معروفه

## امثال مشابهه
* نار القريب و لا جنة الغريب
* انا و اخويا علا ابن عمى
* الضفر مايطلعش م اللحم

## امثال مضاده
* خد من الزرايب و لا تاخد من القرايب
* الدخان القريب يعمى

تصنيف:امثال شعبيه
تصنيف:امثال شعبيه حرف ا
اخر الحياه الموت

## المثل
اخر الحياه الموت

## نوع المثل
تذكير

## معنى المثل
حكمه بقت زى بيضرب فى عدم المبالاه بالتهديد

## قصه المثل
اصله حكمه

## امثال مشابهه
* كلها عيشه و اخرها الموت

## امثال مضاده

تصنيف:امثال شعبيه
تصنيف:امثال شعبيه حرف ا
اخر خدمة الغز علقه

## المثل
اخر خدمة الغُز علقة

## نوع المثل
كوميدي

## معنى المثل
يعنى الظالم مهما تساعده عمره ما هيخلصلك يعنى هتاخد من ظلمه لا محاله

## امثال مشابهه
* اخر خدمة الغز سكتر (و السكتر معناه الطرد).
* اخر المعروف ينضرب بالكفوف

## امثال مضاده
* اعمل الخير وارميه البحر

تصنيف:امثال شعبيه
تصنيف:امثال شعبيه حرف ا
اخر ده يجيب ده

## المثل
اخر ده يجيب ده

## معنى المثل
يعنى اخرة الحاجه الوحشه حاجه تانيه أوحش .

## قصه المثل
مش معروف

## امثال مشابهه
* اللى بيشبل اربه مخرومه بتخر على قفاه

تصنيف:امثال شعبيه
تصنيف:امثال شعبيه حرف ا
اخر الزمر طيط

## المثل
اخر الزمر طيط

## معني المثل
بيتضرب فى الحاجه اللى ما بتجيبش نتيجه، زي الزمر أخرته صوت بيقول " طيط " أولها زي آخرها

## قصه المثل
من شعر كتبه السيد محمد عثمان جلال المتوفي سنة 1315 لما عمل كتاب اسمه " العيون اليواقظ " ماراجش، فقال : راجي المحال عبيط .. و اخر الزمر طيط. و العلم من غير حظ.. لا شك جهل بسيط.

## امثال مشابهه
* علم فى المتبلم يصبح ناسي

تصنيف:امثال شعبيه
تصنيف:امثال شعبيه حرف ا
اللى مايعرفش يقول عتس

معنى المثل:

يعنى اللى مايعرفش يقول عدس. وده بيتقال لما يكون الشخص بيقول حاجه غلط و التانى عارف حقيقتها ومش قادر يقوله عليها فيقوله اللى مايعرفش بيقول اى كلام.

أمثال مشابهه:

من قال لا اعرف فقد افتى

تصنيف:امثال شعبيه
تصنيف:امثال شعبيه حرف ا
علم فى المتبلم

## المثل
علم فى المتبلم يبقا ناسى

## نوع المثل
صفه ( الغباء )
## معنا المثل
بيتضرب المثل دا فى الشخص الغبى اللى تقعد تعلمه طول الليل و تحفظ فيه و يبقا ناسى

## امثال مشابهه
* اخر الزمر طيط
## امثال مضاده

علم فى المتعلم يبقا معلم

تصنيف:امثال شعبيه
تصنيف:امثال شعبيه حرف ع
ادى السما و ادى الارض

## المثل
آدى السما و آدى الارض
## نوع المثل

* طلب المستحيل
* الصبر

## معنى المثل
يعنى ادى السما و الارض قدام الواحد ما حدش بيمنعه من التدوير بينهم عن حاجه عايزها. بيضرب فى طلب المستحيل و بيستعمل فى حالة فقدان الأولاد للحث على الصبر.

## قصه المثل
مش معروف

## امثال مشابهه
* ادى الله و ادى حكمته

تصنيف:امثال شعبيه
تصنيف:امثال شعبيه حرف ا
ادى وش الضيف

## المثل
آدى وش الضيف

## معنى المثل
المثل عن اللى بيئول انه ها ييجى تانى و هو مش ناوى ييجى

## قصه المثل
مش معروف

تصنيف:امثال شعبيه
تصنيف:امثال شعبيه حرف ا
ادينى حيه لما اشوف اللى جيه

## المثل
آدينى حيه لما أشوف اللى جيه

## نوع المثل
تهكم

## معنا المثل
يعنى ادينى عايشه فى الدنيا لغاية لما اشوف اللى جايه و ميزتها عنى اللى بتقولو عليها. بتقوله الست كتهكم لما تتعاب او تتهم بالتقصير فتتهدد بست تانيه مكانها.

## قصه المثل
مش معروف

تصنيف:امثال شعبيه
تصنيف:امثال شعبيه حرف ا
افتى معرفتى راحتى ما اعرفش

## المثل
افتى فى معرفتى و راحتى فى ماعرفشي

## نوع المثل
الراحه

## معنى المثل
يعنى اؤل رأيى فى اللى اعرفه مش فى اللى ما اعرفوش . لما الواحد يؤل رأيه ممكن يطلع غلط او ممكن يكون صح بس ما يعجبش ناس و تحصل مشاكل . الأريح الواحد يؤل ما اعرفش و يريح نفسه

## قصه المثل
مش معروف

## امثال مشابهه
* *[[من قال لا أعرف فقد أفتى]]*

تصنيف:امثال شعبيه
تصنيف:امثال شعبيه حرف ا
امنوا على مشنه

## المثل
آمنوا على مشنه مليانه عيش و لا تآمنوا على بيت مليان جيش

## نوع المثل
تحذير من الموت

## معني المثل
المشنه (بكسر الميم و فتح الشين ) معناها طبق كبير خوص بيتحط فيه العيش. فالمثل معناه ان طبق مليان عيش فرصته اقل انه يتنهب عن بيت مليان عساكر ممكن يصيبهم شئ يفنيهم كلهم.

## قصه المثل
مش معروف

تصنيف:امثال شعبيه
تصنيف:امثال شعبيه حرف ا
امنوا للبداوى ولا تامنوا للدبلاوى

## المثل
آمنوا للبداوى ولا تآمنوا للدبلاوى

## نوع المثل
تحذير من غدر البني ادم

## معنا المثل
البداوى ( بفتح الباء و الدال ) معناها الديب لإنه بيسكن فى الباديه ( الخلا ). والدبلاوى معناه الانسان ( يعنى اللى بيلبس فى صباعه دبله ). المثل مبالغه فى قلة وفاء الانسان و غدره.

## قصه المثل
مش معروف

## امثال مشابهه
* ما تامنش لابو راس سوده

تصنيف:امثال شعبيه
تصنيف:امثال شعبيه حرف ا
اهى ليله و فراقها صبح

## المثل
أهى ليله و فراءها صبح

## نوع المثل
تنبيه

## معنى المثل
يعنى اهى ليله واحده نستحملها لغاية الصبح ، لإنها فتره بسيطه ليها و ها تخلص بسرعه.

* *[[أهى ليله وتعدى]]*

## قصه المثل
مش معروف

## امثال مشابهه
* تبات نار تصبح رماد
: *وتبات* يعنى تنام او تفضل طول الليل نار والعه وييجى النهار وتنطفي
: *والرماد*' هو اللى فضل من اللى إتحرق بالنار

تصنيف:امثال شعبيه
تصنيف:امثال شعبيه حرف ا
ابرد من مية طوبه

## المثل
**"أبرد من مية طوبه"**

## معنا المثل
طوبه شهر مصرى الجو و المايه فيه بيبقو برد. مثل بيتقال عن انسان بارد اوى.

## قصه المثل
مش معروف

## امثال مضاده

تصنيف:امثال شعبيه
تصنيف:امثال شعبيه حرف ا
ملاعيب شيحه

## المثل
ملاعيب شيحه

## نوع المثل
بيتقال فى المكر

## معنى المثل
بيتقال عن الاعمال الماكره و الإحتياليه اللى بيعملها شخص .

## قصه المثل
**جمال الدين شيحه** من شخصيات " سيرة الظاهر بيبرس ". اللى إتكتبت فى القاهره فى العصر المملوكى ، جمال الدين شيحه كان من صحاب الظاهر بيبرس الخياليين اللى كانو بيساعدوه فى السيره الشعبيه. شيحه كان شاطر فى التنكر و الظهور على إنه شخص تاني. شوف كمان الشخصيات فى : سيرة الظاهر بيبرس

تصنيف:امثال شعبيه
تصنيف:امثال شعبيه حرف م
اخر المعروف ينضرب بالكفوف

## المثل
اخر المعروف ينضرب بالكفوف

## نوع المثل
كوميدي

## معني المثل
بيضرب فى رد او مجازاة المعروف بالشر.

## قصه المثل
مش معروف

## امثال مشابهه
* اخر خدمة الغز علقه
* اخر خدمة الغز سكتر ( و السكتر معناه الطرد).
ما ينوب المخلص الا تقطيع هدومه

## امثال مضاده

تصنيف:امثال شعبيه
تصنيف:امثال شعبيه حرف ا
ابرد من يخ

## المثل
**"أبرد من يخ"**

## معنى المثل
اليخ ( بفتح الياء ) كلمه فارسيه معناها " التلج ". بيضرب فى البروده المعنويه و تقل الدم.

## قصه المثل
مش معروف

## امثال مشابهه
* أبرد من مية طوبه

## امثال مضاده

تصنيف:امثال شعبيه
تصنيف:امثال شعبيه حرف ا
الابره اللى فيها خيطين ماتخيطش

## المثل
**"الإبره اللى فيها خيطين ماتخيطش"**

## معنا المثل
لإن لو فيه خيطين فى الابره ممكن ما تدخلش فى الؤماش بسهوله. فمعنى المثل إن الحاجه اللى فيها اتنين ممكن ما تنفعش لإنهم ممكن يختلفو.

## قصه المثل
مش معروف
    
## امثال مشابهه
* المركب اللى ليها ريسين تغرق
    
## امثال مضاده
* ايد واحده ما تسقفش
*

تصنيف:امثال شعبيه
تصنيف:امثال شعبيه حرف ا
ابريق انكسر و ادى بزبوزه

## المثل
**"أبريق انكسر و أدى بزبوزه"**

## معني المثل
يعني لما الواحد يوروه بوز ابريق مكسور و يسألوه بوز ايه ده. مثل بيتقال عن الحاجه الواضحه اللي ما تحتجش جهد كبير لفهمها.

## قصه المثل
مش معروف

## امثال مشابهه
* حمار و أذى ذيله

## امثال مضاده
كل ماهو معرض مبور

تصنيف:امثال شعبيه
تصنيف:امثال شعبيه حرف ا
الابريق المليان ما يلقلقش

## المثل
الأبريء المليان ما يبأللش

## معنى المثل
يعنى الأبريق المليان مية ما يتسمعش صوت الميه اللى فيه، لكن يتسمع لو الأبريق مش مليان. المثل معناه إن اللى يجعجع كتير ما حليتهوش حاجه يقدمها.

## قصه المثل
مش معروف

## امثال مشابهه
* البرميل الفارغ يرن
* ما يفرقعش إلا الصفيح الفاضى

تصنيف:امثال شعبيه
تصنيف:امثال شعبيه حرف ا
ايد واحده ما تسقفش

## المثل
**"ايد لوحدها متسقفش"**

## نوع المثل
اخلاق ( التعاون )
## معنى المثل
يعنى لازم نتعاون عشان ننجح

## امثال مشابهه
* الاؤفه ام ودنين يشيلوها اتنين
* إيد على إيد ترمى بعيد
* إيد على إيد تساعد
* إيد على إيد تكيد

## امثال مضاده
* المركب اللى ليها ريسين تغرق
* الإبره اللى فيها خيطين ماتخيطش

تصنيف:امثال شعبيه
تصنيف:امثال شعبيه حرف ا
علمناهم الشحاته

## المثل
علمناهم الشحاته سبقونا ع الابواب

## نوع المثل
صفه (النداله وانكار الجميل )

## معنى المثل
بيتقال للى علم واحد صنعه قام سابقه فى السوق ونافسه، ودا قريب من ابيات معن ابن أوس المزنى قال فيها:

فيا عجبا لمن ربيت طفلا ألقمه بأطراف البنـــــان

أعلمه الرماية كل يــــــوم فلما اشتد ساعــده رماني

وكم علمته نظم القوافــــى فلما قال قافية هجانــــي

ويشبهه قول ابى الطيب المتنبي:

إذا انت أكرمت الكريم ملكته - و إن أنت أكرمت اللئيم تمردا

## امثال مضاده

تصنيف:امثال شعبيه
تصنيف:امثال شعبيه حرف ع
الاب عاشق

## المثل
الاب عاشق و الام غيرانه و البنت حيرانه

## معنى المثل
يعنى إذا كان الاب عاشق واحده تانيه غير مراته، و الام مشغوله بيه و غيرانه، و بنتهم قاعده بينهم حيرانه فالنتيجه حا تكون إيه غير البوار. بيضرب عن سير الامور بطريقه معوجه.

## قصه المثل
مش معروف

تصنيف:امثال شعبيه
تصنيف:امثال شعبيه حرف ا
على اد لحافك

## المثل
علي اد لحافك مد رجليك

## نوع المثل
اخلاق (القناعه )
## معني المثل
علي اد فلوسك اشتري وعلي اد امكانياتك عيش .

## امثال مشابهه
* العين بصيره والايد قصيره
* اجري يابن ادم جري الوحوش غير رزقك لن تحوش

## امثال مضاده
* اصرف ما فى الجيب ياتيك ما فى الغيب

تصنيف:امثال شعبيه
تصنيف:امثال شعبيه حرف ع
ابقى سقا

## المثل
**"أبقا سقا و ترش عليا الميه"**

## معني المثل
يعني أكون سقا و متعود ع الميه و بعدين لما ترش عليا ميه أتفزع ؟ يعنى إنك ما قدرتش تعمل حاجه باللى حاولت تضرنى بيه.

## قصه المثل
مش معروف

## امثال مضاده

تصنيف:امثال شعبيه
تصنيف:امثال شعبيه حرف ا
اخطب لبنتك

## المثل
أخطب لبنتك قبل ما تخطب لابنك

## نوع المثل

الإهتمام بمستقبل الإبنه.

## معنى المثل
العاده أن الست تتخطب للراجل مش العكس. القصد من المثل الإهتمام بإختيار جوز كويس لبنتك عشان ترتاح فى حياتها لإن ابنك امر مراته فى إيده على عكس البنت ( فى التقاليد المصريه و قوانين الطلاق ).

تصنيف:امثال شعبيه
تصنيف:امثال شعبيه حرف ا
القديمه تحلى

## المثل
القديمه تحلا ولو كانت وحله

## نوع المثل
اجتماعي ( الجواز )
## معني المثل
لو الراجل اتجوز واحده تانيه بتفضل القديمه برضه احسن و احلا حتي لو كانت وحشه . وده شبه شعر الشاعر العربي ابو تمام (نقل فؤادك حيث شئت من الهوى ما الحب الا للحببب الاول كم منزل بالارض يالفه الفتى وحنينه ابدا لاول منزل)

تصنيف:امثال شعبيه
تصنيف:امثال شعبيه حرف ا
ابطى و لا تخطى

## المثل
**"إبطي و لا تخطي"**

## معني المثل
يعني أحسن الواحد يكون بطيء و ينجح فى اللى بيعمله عن إنه يتسرع و يغلط.

## قصه المثل
مش معروف

## امثال مشابهه
* امشى سنه و لا تعدى قنا

## امثال مضاده

تصنيف:امثال شعبيه
تصنيف:امثال شعبيه حرف ا
سكتنا له دخل بحماره

## المثل
سكتنا له دخل بحماره

## نوع المثل
صفه (الضعف )
## معنا المثل
يعنى سكتنا علا دخوله و قبوله ف بيتنا فراح جوه بحماره كمان. المثل بيتضرب ف اللى بيطمع من اللين معاه فبيتعدا حدوده.

## قصه المثل

بيتقال ان التقاليد زمان ان لما فقير كان يعدى على كبار البلد كان بينزل من على حماره كإحترام ليهم ، لكن حصل ان مره كبراء اتساهلوا مع فقير و خلوه له يعدى قدامهم و هو ع الحمار فراح جوه عليهم فى قعدتهم بالحمار.

## امثال مشابهه
* قال يا فرعون مين فرعنك ؟ قال ملقتش حد يلمني

## امثال مضاده
* الباب اللى يجيلك منه الريح سده واستريح
* ان كان لك عند الكلب حاجه قله يا سيدي

تصنيف:امثال شعبيه
تصنيف:امثال شعبيه حرف س
ضل راجل ولا ضل حيط

## المثل
ضل راجل ولا ضل حيطه

## نوع المثل
اجتماعى (الجواز)
## معنى المثل
الجواز تبقى مع راجل على الاقل ولا تقعد لوحدها!

## امثال مشابهه
* *[[الراجل ميعيبوش الا جيبه]]*
* *[[اللى ماخدتهوش القارعه تاخدوه ام الشعور]]* يعنى الراجل اللى مش هاترضى بيه ست اللى من غير شعر تيجى وتاخده اللى بشعر

## امثال مضاده
* *[[يا مأمنه للرجال]] يا مأمنه للمايّه فى الغربال*
* *[[يامأمن للحريم يامأمن للمعزه وسط البرسيم]]*

تصنيف:امثال شعبيه
تصنيف:امثال شعبيه حرف ض
ابن الحاكم يتيم

## المثل
إبن الحاكم يتيم

## معنا المثل
يعنى اللى ما يعتمدش علا نفسه و يتعلم له صنعه مصيره الضياع، لإن الحاكم معرض للقتل او الموت او العزل و السجن فيبقا إبنه اللى ما إتعلمش صنعه زى الطفل اللى مات أبوه.

## قصه المثل
مش معروف

## امثال مضاده

تصنيف:امثال شعبيه
تصنيف:امثال شعبيه حرف ا
البيت بيت ابونا

## المثل
البيت بيت ابونا والغرب بيطردونا

## نوع المثل
اجتماعى - سياسي
## معنى المثل
لما تكون فى بيتك ويجى حد غريب يطردك او يحتل بلدك .

## امثال مضاده
*

تصنيف:امثال شعبيه
تصنيف:امثال شعبيه حرف ا
ابن الحرام ما خلاش

## المثل
إبن الحرام ما خلاش لإبن الحلال حاجه

## معنا المثل
إبن الحرام هو إبن الزنا لكن هنا المعنى بيشمل كل انسان شرير. و المثل معناه إن الطالح ما خلاش للصالح حاجه يعملها.

## قصه المثل
مش معروف

## امثال مضاده

تصنيف:امثال شعبيه
تصنيف:امثال شعبيه حرف ا
ابن الديب ما يترباش

## المثل
إبن الديب ما يترباش

## نوع المثل
طباع الناس

## معني المثل
يعني ابن الديب لا يتربى و لا يقتنى لإن طباعه بتغلب عليه فبيإذي اللى رباه. و معنى المثل إن الانسان اللى إتعود على أذية الناس لإنه طلع على خصال أبوه مش ممكن ينصلح سلوكه. على رأي البدويه اللى ربت ديب فلما كبر أكل غنمها فقالت : " إذا كان الطباع طباع سؤ .. فلا ادب يفيد و لا اديب ".

## قصه المثل
مش معروف

## امثال مشابهه
* ديل الكلب عمره مايتعدل بمعني مفيش فايدة قليل الاصل هايفضل قليل الاصل
* يموت الزمار وصوابعه بتلعب بمعني مفيش فايدة قليل الاصل هايفضل قليل الاصل

تصنيف:امثال شعبيه
تصنيف:امثال شعبيه حرف ا
ابن السايغ اشتهى

## المثل
إبن السايغ اشتهى على ابوه دبله

## معنى المثل

مثل عن اللى بيشتهى حاجة متيسره له

## قصه المثل
مش معروف

## امثال مشابهه

بنت سايغ إشتهت على أبوها مزنقه

## امثال مضاده

تصنيف:امثال شعبيه
تصنيف:امثال شعبيه حرف ا
ابن الكبه طلع القبه

## المثل
* ابن الكُبه طلع القُبه و ابن اسم الله خده الله
* ولاد الكُبه طلعوا القُبه و ولاد اسم الله خدهم الله

## نوع المثل
استسلام للقدر

## معنى المثل

الكبه ( بضم الكاف ) معناها ورم الطاعون. و المثل بيعنى ان المكتوب بيحصل. فاللى مش معتنى بيه بقى و علا شانه. و اللى اتحافظ عليه مات.

## قصه المثل
مش معروف

## امثال مشابهه

ابن الهبله يعيش اكتر

تصنيف:امثال شعبيه
تصنيف:امثال شعبيه حرف ا
ابن الهبله

## المثل
الاهبل ابن الهبله ماسك ميكروفون و طبله

## نوع المثل
إستسلام للقدر

## معنا المثل

يعنى الاهبل ابن الهابله ماسك ميكروفون و طبله و بيدوش ف الناس

## قصه المثل
مش معروف

## امثال مشابهه

ابن الكبه طلع القبه و ابن اسم الله خده الله

تصنيف:امثال شعبيه
تصنيف:امثال شعبيه حرف ا
اتعلم البيطره فى حمير الاكراد

## المثل
اتعلم البيطره فى حمير الأكراد

## نوع المثل
تحفيز على التعلم

## معنى المثل
المثل مش امر او نصيحه لكن " اتعلم " فيه فعل ماضى. المثل بيضرب فى الجاهل اللى ما بيتقنش شغله لإنه ما اتعلمش. تركيب النعال فى الحمير كات شغلانة للبيطري، و لإن الأكراد قوم رُحل ما بيركبوش نعال فى حميرهم، فاذا كان الواحد إتعلم البيطره فى حميرهم فده معناه إنه ما إتعلمش حاجه اصل .

## قصه المثل
مش معروف

تصنيف:امثال شعبيه
تصنيف:امثال شعبيه حرف ا
ارشوا تشفوا

## المثل
إرشوا تشفوا

## نوع المثل
وصف حاله

## معنى المثل
يعنى بالرشوه بتمشى الامور. و المثل بيوصف حاله سلبيه إجتماعيه مش بيحفز على عملها.

## قصه المثل
مش معروف

## امثال مضاده

تصنيف:امثال شعبيه
تصنيف:امثال شعبيه حرف ا
اركب حمارة العازب و كلمه عن جوازه

## المثل
إركب حمارة العازب و كلمه

## نوع المثل
استغلال

## معنا المثل
اركب حمارة العازب و كلمه عن جوازه يعنى إركب حمارة العازب و كلمه عن جوازه فدا يخليه يرتاح لكلامك و يوصلك بحمارته المكان اللى انت عايزه. يعنى إن الواحد يتفاهم مع التانيين باللى يريحهم و بيميلو ليه فيستفيد منهم.

## قصه المثل
مش معروف

تصنيف:امثال شعبيه
تصنيف:امثال شعبيه حرف ا
اعما و يقول شفت بعينى

## المثل
اعما و يقول شفت بعينى

## معنا المثل
بيتضرب فى اللى بيتدعى انه شاف حاجه ما شافهاش.

## قصه المثل
مش معروف

## امثال مضاده

تصنيف:امثال شعبيه
تصنيف:امثال شعبيه حرف ا
ابن الريس تقل

## المثل
إبن الريس تقل ع المركب

## معنا المثل
الريس هو ربان المركب، و إبنه ملهوش فايده عليها لأنه قاعد فيها على مكانة أبوه لا بيعمل حاجه و لا بيساعد البحاره فبقا زياده تقل ع المركب و بياكل أكلهم بس.

## قصه المثل
مش معروف

## امثال مشابهه
* *[[لا منك ولا كفاية شرك]]*, ولا منك فايدة وكمان بتضررنا بالشر

تصنيف:امثال شعبيه
تصنيف:امثال شعبيه حرف ا
اعما و عامل منجم

## المثل
اعما و عامل منجم

## معنا المثل
مثل عن اللى بيعمل حاجه ما يقدرش عليها.

## قصه المثل
انه كان فيه واحد بيقول انه بيعمل حاجات ما بيعرفهاش

## امثال مضاده

تصنيف:امثال شعبيه
تصنيف:امثال شعبيه حرف ا
قالوا يا مره إنت سمينه

## المثل
**قالوا يا مره انت سمينه و عوره قالت قيم ده جنب ده**

## معنى المثل
يعنى فضيلة السمنه بتوزن نقيصة العور. بيضرب فى الشخص اللى فيه حاجات كويسه و حاجات وحشه فبيتقبل على الحاجات الكويسه فيه. ( السمنه كات زمان حاجه كويسه ).

## قصه المثل
مش معروف

## امثال مشابهه
أقرع و دقنه طويله

تصنيف:امثال شعبيه
تصنيف:امثال شعبيه حرف ق
اقول له اغا

## المثل
**"أقول له أغا يقول ولاده كام"**

## معنا المثل
اغا يعنى مخصى ما يقدرش يخلف. بيتضرب فى اللى ما بيفهمش اللى بيتقال له.

## امثال مشابهه
زى
* اقول تور يقول احلبوه

## امثال مضاده

تصنيف:امثال شعبيه
تصنيف:امثال شعبيه حرف ا
ايش جمع الشامى على المصرى

## المثل
**إيش لم الشامى على المغربى**

## معنى المثل
إتلم الشامى على المغربى فيها استعجاب من تحالف شخص ليه طبع مختلف مع شخص ليه طبع اخر مختلف خالص ومن المستحيل انهم يتجمعوا مع بعض لطباعهم المختلفة

## قصه المثل
مش معروف

تصنيف:امثال شعبيه
تصنيف:امثال شعبيه حرف ا
انتا نبى وللا كوالينى

## المثل
"**إنت نبى والا كوالينى**"

## معنا المثل
الكوالينى هو بياع او صنايعى الاقفال. بيتضرب فى اللى بيحشر نفسه فى حاجه ما تخصهوش. او واحد بيخلط بين حاجتين.

## قصه المثل
مش معروف

## امثال مضاده

تصنيف:امثال شعبيه
تصنيف:امثال شعبيه حرف ا
انا غنيه و احب الهديه

## المثل
**"أنا غنيه و احب الهديه"**

## نوع المثل

ذم الطمع و الجشع

## معنا المثل

بيتضرب ف الغنيه الطماعه و الغنى الطماع اللى بيحبو يستغلو غيرهم و بيعتبروها هدايا حلال.

## قصه المثل
مش معروف

## امثال مضاده

تصنيف:امثال شعبيه
تصنيف:امثال شعبيه حرف ا
امه عياشه

## المثل
**"امه عياشه و عامل [[باشا]]"**

## نوع المثل

ذم التعاظم

## معنى المثل

بيضرب فى الانسان المنفوخ على الفاضى و بيتظاهر بالعظمه.

## قصه المثل
مش معروف

## امثال مضاده

تصنيف:امثال شعبيه
تصنيف:امثال شعبيه حرف ا
اللى يكرهه ربنا

## المثل
**"إللى يكرهه ربنا يسلط عليه لسانه"**

## نوع المثل

ذم طولة اللسان

## معنى المثل

يعنى لما ربنا يكره حد يخليه طويل اللسان يشتم الناس و يذمهم لغاية ما يكرهوه ويبقى له عدوين كتار.

## قصه المثل
مش معروف

## امثال مضاده

تصنيف:امثال شعبيه
تصنيف:امثال شعبيه حرف ا
عيسى نبى و موسى نبى

## المثل
عيسى نبى و موسى نبى و اللى ليه نبى يصلى عليه.
## نوع المثل
اخلاق و تسامح (توليرانسيه)

## معنا المثل
الدين دا حاجه خاصه بين الواحد و ربه و كل الاديان و الانبيا سواسيه و اختلاف الاسماء ما ينفيش وحدة المضمون.

## قصه المثل
مش معروفه

## امثال مشابهه

تصنيف:امثال شعبيه
تصنيف:امثال شعبيه حرف ع
اتعلم الحجامه فى روس اليتامى

## المثل
إتعلم الحجامه فى روس اليتامى.

## نوع المثل
اخلاق (انتهاز الفرص)
## معنى المثل
الحجامه هى الحلاقه و اليتامى هما اللى مالهمش لا اب و لا ام، و اذا كنت انتا حلاق مبتدئ ف إتعلم الحلاقه فى راس واحد يتيم ك تجربه اذا نجحت ف اديك اتعملت و اذا فشلت فا مفيش حد ح ييجى يدافع عنه و يتخانق معاك. بيضرب فى اللى بيستخدم الضعيف لمصلحته و و لو ضره.

## قصه المثل
الشاعر ابن ابو حجله قال فى قصيده : " كأنهم اليتامى حيث شعرى .. تعلم فى رقابهم الحجامه " فده معناه إن المثل كان معروف فى القرن التامن.

تصنيف:امثال شعبيه
تصنيف:امثال شعبيه حرف ا
نقول تور يقولو احلبوه

## المثل
نقول تور يقولو احلبوه

## نوع المثل

بيتقال المثل فى حد مش فاهم

## معنا المثل
التور هو البقره الدكر و بديهى انه ما بيتحلبش و رغم كدا فيه ناس يصعب عليها فهم البديهيات دى.

## قصه المثل
مش معروف

## امثال مضاده

تصنيف:امثال شعبيه
تصنيف:امثال شعبيه حرف ن
ان جاك القرد

## المثل
**"إن جاك ال[[قرد]] راقص طبلُه"**

## نوع المثل

مساعدة الغير

## معني المثل
يعني لو حد طلب منك حاجه ساعده طالما مساعدته مش ها تضرك، و ضلالته عايده عليه هو مش عليك، وإذا ماساعدتهوش مش ها تمنعه من اللي هو بيعمله.

## قصه المثل
مش معروف

## امثال مشابهه
إعمل خير وإرميه البحر

تصنيف:امثال شعبيه
تصنيف:امثال شعبيه حرف ا
ان حبتك حيه

## المثل
**"إن حبتك حيه اطوق بيها"**

## نوع المثل

عدم الخوف من اللى يحبك

## معنا المثل
يعنى لو حد حبك حتا لو كان تعبان سام مش هيإذيك. يعنى الشرير المؤذى مابيضرش اللى بيحبهم.

## قصه المثل
مش معروف

## امثال مضاده

تصنيف:امثال شعبيه
تصنيف:امثال شعبيه حرف ا
يوم الجزام العالمى

تصغير|200بك|يسار
**اليوم العالمى للجزام** (انجليزى: World Leprosy Day) يوم 31 يناير او ساعات 25 يناير من كل سنه هوه يوم اختارته منظمات عالميه مهتمه بالمرض دا عشان تعرف و توعى الناس بخطورة و اسباب انتشار و طرق منع عدوى مرض الجزام و المشهور كمان باسم مرض هانسين (Hansen's disease).

الجزام(Leprosy) مرض بتسببه باكتيريا اسمها (Mycobaterium leprae) و بيصيب اول حاجه الجهاز العصبى و خصوصا اعصاب الايد و الرجل و الوش. الجزام مرض مزمن و معدى و من اقدم الامراض اللى اتسجلت فى التاريخ القديم.

## مصادر

## لينكات برانيه
معلومات عن الجزام ع WHO

تصنيف:صحه
تانزانيا

thumb
200 px|thumb|علم تانزانيا
**تانزانيا** (رسمى:جمهورية تانزانيا المتحده) هى دوله من دول شرق افريقيا و حواليها كينيا و اوجاندا م الشمال رواندا و بوروندى و جمهورية الكونجو الديموقراطيه م الغرب ،زامبيا و مالاوى و موزامبيق م الجنوب و م الشرق المحيط الهندى.
العاصمه القديمه بتاعة تانزانيا كان اسمها دار السلام انما من سنة 1996 اتنقلت العاصمه لمدينة دودوما.

## اصل الاسم
كلمة تانزانيا عباره عن دمج لكلمتين هما تانجانيكا و زانزيبار و قد كانت الدوليتين التين اتحدو مع بعض سنة 1964 و اسسوا **اتحاد تانجانيكا و زانزيبار** و بعد كده تم اختصاره فى نفس السنه الى *جمهورية تانزانيا المتحده*.

## المناخ
المناخ فى تنزانيا يبنتمى للنوع المدارى الرطب.بس انساع مساحتها و تضريس ارضهاخلاها يبفى فيها اشكال كتيرة من المناخ .و فى المناطق الساحليةبتزيد الحرارة و الامطار و بينتمل المناخ ده لطراز شبه استوايستمر مطره طول العام تقريب و فى المنطقة الوسطى والجنوبية يسود طراز المناخ السودانى وتقل الحرارة على المرتفعات وتزيد الأمطار على السفوح المواجهة للرياح الشديدة

## مصادر

تانزانيا
تانزانيا
تصنيف:دول مسيحيه
تايلاندا

**تايلاندا** (  Thaland;  ราชอาณาจักรไทย *Ratcha Anachak Thai* ) هى دوله من دول اسيا مساحتها 514000 كم2
وعدد السكان 65 مليون (2008).
كلمة *تاى* (Thai) معناها الحر فى لغة التاى يعنى اسم البلد مكون من كلمة *land* بالانجليزى وكلمة *حر* بلغة التاى يعنى الارض الحرة. لكن كان اسمها اصل سيام (*Siam*;  สยาม) بس اتغير سنة 1949. لسّه فى ناس فى تايلاند بيسموا نفسهم سياميين.
اللغه بتاعتها اسمها *تاى* برضو. العاصمه بتاعتها هى بانجكوك اللى كمان اكبر واهم المدن فيها.

## الناس
فيه هناك مجموعتين عرقيتين هما "تاي" و"لاو." ومجموعة اللاو همّا بالتقريب ثلث السكان وبيسكنوا فى مناطق "إسيان" فى الشمال الشرقى. فيه برضو مجموعات من اصول صينية اللى كان ليهم دور كبير تاريخ اقتصاد البلد. كمان فيه مجموعات عرقية تانية زى المالايو المسلمين فى الجنوب، وقوميات مون وخمير ودا غير القبائل البدائية فى اماكن كثير. حوالى 84% من السكان بيأمنوا بالدين البوذي، وهما على مذهب تيرافادا. وفيه اقلية مسلمة وكمان فيه مجموعات مسيحية صغيرة وبعض الهندوس.

### التايلانديين المسلمين
الاسلام وصل تايلاندا عن طريق التجارة من اواخر القرن الـ7م. ودلوقت المسلمين همّا حوالى 16% من السكان وبينتشروا فى مناطق الجنوب (ماكن الموانى التجارية القديمة،) وليهم تاريخ لوحدهم غير تاريخ تايلند. دا علشان الاربع أقاليم فى الجنوب كانت مملكة فطانى. والمسلمين دول من عرق الملايو، وبيتكلموا البهاسا، وبيكتبوها بالحروف العربى.

### التايلانديين المسيحيين والهندوس
كمان فيه مجموعات مسيحية صغيرة وبعض الهندوس. المسيحية وصلت عن طريق التبشير فى القرن الـ16م. اما الهندوس فدول وصلو عن طريق الهجرة والجواز من زمان قوى.

## اللغة
اللغة التايلندى هى اللغة الرسمية، وليها حروف ابجدية مخصوصة، بس فيه شوية اقليات ليهم اللهجات بتاعتهم، دا زى لهجة لاو ولهجة خمير.
رغم ان الإنجليزى بيتدرس فى المدارس بشكل كبير بس اللى بيقدروا يتكلموا انجليزى كويس همّا نسبة محدودة قوى من الشعب التايلاندى.

## التاريخ
### زمان
الاصول التاريخية للبلاد مرتبطة بتاريخ مملكة "سوكوتاي" اللى إتأسست سنة 1238 م، وجت مكانها مملكة "أيوتايا" من نص القرن الـ14 الميلادي، واللى اتوسعت لاماكن كتيرة جنبها. اتأثرت مملكة سيام بالثقافات الصينية والهندية تأثير جامد قوى لحد ما بدا الاوروبيين ما ييجوا لسيام من حوالى القرن الـ16 م، بالرغم من دا ومن الضغوط الاوروپية بس تايلاندا فضلت البلد الوحيدة فى جنوب شرق اسيا اللى ما إتستولاش عليها الاستعمار الاوروبى استعمار كامل. فى القرن الـ19 م وقدام التهديدات الاوروبية والنفوز الثقافى اللى جابوه معاهم، مابقاش قدام سيام غير انها تقدم شوية تنازلات للقوات البريطانية، ودا اللى خلى شوية مؤرخين انهم يحطوا تايلاندا فى لستة مستعمرات التاج البريطاني، رغم ان سيطرة البريطانيين دول كانت محدودة.

### الثورة الدموية
ثوره دمويه قامت فى سنة 1932 م وحولت البلد لملكية دستوريه . غيرت "سيام"، لاسمها الجديد تايلاندا للمرة الأولانية سنة 1939 م، لكن رجعت لاسمها القديم "سيام" بعد نهاية الحرب العالمية التانيه. لكن اسمها بئا تايلاندا للمره التانيه سنة 1949 ، سيام عملت معاهدات صُغيَّره و ضعيفه مع اليابان وقت الحرب، لكن لغت المعاهدات دى بسرعه و بئت حليفه للولايات المتحده الامريكيه. تايلاندا شافت فى تاريخها المعاصر انقلابات عسكريه كتيره ، لكن من التمانينات ركزت علا الديمقراطيه.

## مصادر

تايلاندا
تايلاندا
كوريا الجنوبيه

**كوريا الجنوبيه** ( جمهورية كوريا;  대한민국   * Daehanmin(-)guk*;  大韓民國)
هى جمهوريه نص-رئاسيه فى جنوب شرق اسيا و بالتحدد فى النص الجنوبى من شبه الجزيره الكوريه.

## جغرافيا
كوريا الجنوبيه بتحدها كوريا الشماليه م الشمال و اقرب جيرانها هما الصين فى الغرب و اليابان فى الشرق.

## سياسه
كوريا الجنوبيه جمهوريه نص-رئاسيه.

## اقتصاد
عاصمة كوريا الجنوبيه هى سول، و دى مدينه حديثه و مركز اقتصادى مهم فى العالم كله.
## شوف كمان
* شبكات الموبايل فى كوريا الجنوبيه
## لينكات برانيه
* 

## مصادر

كوريا الجنوبيه
كوريا الجنوبيه
بانجلاديش

200 px|thumb|علم بانجلاديش
thumb
**بانجلاديش** هى دوله من دول اسيا .

## مصادر

بانجلاديش
بانجلاديش
تصنيف:دول اسلاميه
افغانستان

**افغانيستان** (رسمى: امارة افغانستان الاسلاميه; فارسی: امارت اسلامی افغانستان) هى دوله من غير سواحل موجوده فى نص قارة آسيا.

## جغرافيا
افغانيستان بتحيط بيها باكيستان م الجنوب و الشرق ، ايران م الجنوب و الغرب ، الصين م الشمال الشرقى و توركمينيستان و اوزبيكيستان و طاجيكيستان م الشمال.
## سياسه
العاصمه بتاعة افغانيستان هى كابل.

## تاريخ
افغانستان زمان كانت نقطة اتصال قديمه على طريق الحرير و الهجرة البشرية . دولة افغانستان ككيان سياسى ابتدت سنة 1709 لما عيلة هوتاكى أسستها ف قندهار و بعد كده مسك أحمد شاه دورانى الحكم سنة 1747.

## اقتصاد
افغانستان العمله بتاعتها اسمها افغانى. افغانستان بلد فقيره و من اقل بلاد العالم فى التنميه و من أفقر بلاد العالم و البطاله فيها 35%.
## لغات
افغانستان فيها لغتين رسميه هما الدارى (فارسی) و الباشتو.

## التقسيمات الإدارية
تصغير|289بك|ولايات أفغانستان

تصغير|289بك|ولايات أفغانستان

*ولاية بدخشان
*ولاية بادغيس
*ولاية بغلان
*ولاية بلخ
*ولاية باميان
*دايكندى
*ولاية فراه
*ولاية فارياب
*ولاية غزنى
*ولاية غور
*مقاطعة هيلماند
*ولاية هرات
*ولاية جوزجان
*ولاية كابول
*ولاية قندهار
*ولاية كابيسا
*ولاية خوست
*ولاية بكتيا
*ولاية كنر
*ولاية كندز
*ولاية لغمان
*ولاية لوكر
*ولاية ننكرهار
*ولاية نيمروز
*ولاية نورستان
*ولاية اروزكان
*ولاية بكتيكا
*ولاية بنجشير
*ولاية بروان
*ولاية سمنكان
*ولاية سربل
*ولاية تخار
*ولاية زابول
*ولاية وردك

### تركيبة السكان
يتكون سكان أفغانستان من شوية مجموعات عرقية هي:
* البشتون: وهم **ال[[بشتون|افغان]]**  ما بين 40 ل50%.
* الطاجيك حوالى 37%.
* الهزاره حوالى 9%.
* التركمان حوالي2%.
* الاوزبك حوالي9%.
* مجموعات تانيه 2,5%.

## لينكات برانيه
* 

## مصادر

افغانيستان
تصنيف:افغانيستان
تصنيف:دول اسلاميه
الميكسيك

**الميكسيك** (رسمى: الولايات المتحده الميكسيكه، بالاسبانى :Estados Unidos Mexicanos) هى دولة من دول امريكا الشماليه .

## جغرافيا
الميكسيك هيا خامس اكبر دوله ف الأمريكتين حسب المساحه.
### جزر

* ايسلا اسپيريتو سانتو
* ايسلا انجيل د لا جواردا
* ايسلا تورتوجا
* ايسلا ديل كارمين
* ايسلا سان ديجو
* ايسلا سان فرانسيسكو
* ايسلا سان چوس
* ايسلا سانتا كاتالينا
* ايسلا سانتا كروز
* ايسلا سانتا مارجاريتا
* ايسلا سميث
* ايسلا كورونادوس
* ايسلا موخيريس
* ايسلا مونسيرات
* ايسلا هولبوكس
* تيبورون
* جزيره جوادالوبى
* دانزانت (جزيره)
* سان ماركوس (جزيره)
* سان پيدرو نولاسكو (جزيره)
* سوكورو (جزيره)
* سيدروس
* كوزوميل
* مونتاجو (جزيره)
* چاك كوستياو (جزيره)

## جبال

* جبل اجواچيتو
* جبل ال چورولو
* جبل بركان باريكوتين
* جبل بيكو دى اوريزابا
* جبل تلالوك
* جبل تيپياك
* جبل سيرا د لا جيجانتا
* جبل سيرا د لا لاجونا
* جبل سيرا ديل تيجر
* جبل سيرا ديل فرايل
* جبل سيرو ال سينتينيلا
* جبل سيرو ال پوتوسى
* جبل سيرو د كيپينكو
* جبل سيرو د لا سيلا
* جبل سيرو د لا لوما لارجا
* جبل سيرو د لا ڤيجا
* جبل سيرو د لاس ميتراس
* جبل سيرو ديل توپو كيكو
* جبل سيرو ديل كوبيليت
* جبل سيرو ديل چوديو
* جبل كوفر د پيروت
* جبل كوليما
* جبل نيڤادو د تولوكا
* جبل پيكاتشو ديل ديابلو
* جبل پينا د بيرنال

## سياسه
عاصمة الميكسيك هى ميكسيكوسيتى و دى بتعتبر واحده من ازحم المدن اللى فى العالم كله.

## المناخ

مناخ المكسيك بيختلف فى الاماكن الجنوبيه الحارةالساحلية بيُعتبر مُناخها رطب و ترتفع 900 متر عن سطح البحر، و يتراوح معدل درجات الحرارة فيها بين 16 و 39 درجة مئوية. الجزء الاماكن اللى ارتفاعها حوالى 900 لـ 1800 متر عن سطح البحر، و معدل درجات الحرارة هناك يتراوح ما بين 17 و 21 درجه مئوية، و يبتدء فصل نزول الأمطار الغزيرة فى الميكسيك من شهر مايو و ينتهى فى شهر اكتوبر.

## سكان
عدد سكان الميكسيك أكتر من 120 مليون انسان

## مصادر

الميكسيك
الميكسيك
تصنيف:دول مسيحيه
يوم السرطان العالمى

**يوم السرطان العالمى** يوم 4 فبراير من كل سنه هوه يوم اختاره الاتحاد الدولى ضد السرطان (International Union Against Cancer) عشان يزود الوعى بتاع الناس حوالين مرض السرطان و طرق علاجه و اكتشافه و الوقايه منه
تصغير|200بك|يسار

## مصادر

تصنيف:صحه
يوم السكر العالمى

left|الدواريه الزرقا بقت شعار يوم السكر العالمى|200px|thumb
**يوم السكر العالمى** يوم 14 نوفمبر من كل سنه هوه يوم اختارته منظمة الصحه العالميه بالتعاون مع الاتحاد الدولى للسكر
عشان يزودو وعى الناس بمرض السكر و طرق اكتشافه و علاجه و الوقايه منه.

تصنيف:صحه
كارل لاندشتاينر

thumb|left|507x507px|كارل لاندشتاينر

**كارل لاندشتاينر** (Karl Landsteiner) (اتولد 14 يونيه 1868 - مات 26 يونيه 1943 )هو عالم نمساوى كسب ـجايزة نوبل فى الفسيولوجيا و الطب تكريما ليه و لأبحاثه و لاكتشافه لمجموعات الدم التلاته ABO و اللى سهلت كتير عملية نقل الدم من واحد للتانى.

يوم التبرع بالدم العالمى يوم 14 يونيه من كل سنه هوه يوم عيد ميلاد كارل لاندشتاينر.
## مصادر

تصنيف:مواليد 1868
تصنيف:وفيات 1943
تصنيف:مواليد فى ڤيينا
يوم التبرع بالدم العالمى

thumb|left|150px|كارل لاندشتاينر خلو عيد ميلاده 14 يونيه يوم عالمى للتبرع بالدم

**يوم التبرع بالدم العالمى** يوم 14 يونيه من كل سنه هوه يوم اختارته منظمة الصحه العالميه عشان تزود الوعى بتاع الناس باهمية التبرع بالدم و ضرورة وجود و توافر دم سليم للنقل للمرضى فى حاة احتياجهم ليه.
يوم التبرع بالدم العالمى هو يوم عيد ميلاد كارل لاندشتاينر العالم النمساوى اللى فاز بـجايزة نوبل تكريما ليه و لأبحاثه و لأاكتشافه لمجموعات الدم التلاته ABO و اللى سهلت كتير عملية نقل الدم من واحد للتانى.
## لينكات برانيه
* اليوم العالمى للتبرع بـ الدم 
*
اليوم العالمى للتبرع بـ الدم 

تصنيف:صحه
حماتى مناقره

## المثل
حماتى مناقره قال طلق بنتها

## معنى المثل

مناقره يعنى مشاغبه. المثل بيضرب فى الشاكى من حاجه مع إن خلاصه منها فى إيده.

## قصه المثل
مش معروف

## امثال مضاده

تصنيف:امثال شعبيه
تصنيف:امثال شعبيه حرف ر
حنك ما يكسرش حنك

## المثل
**"حنك ما يكسرش حنك"**

## معنى المثل

يعنى الكلام ما بينهيش النزاعات لكن الأفعال واجبه.

## قصه المثل
مش معروف

## امثال مضاده

تصنيف:امثال شعبيه
تصنيف:امثال شعبيه حرف ا
الحى ماله قاتل

## المثل
الحى ماله قاتل

## معنا المثل

يعنى اللى اجله ما جاش ما يموتش حتا لو حد قصد قتله

## قصه المثل
الجمله وردت فى نص ذكره الجبرتى عن جريمة إعتداء حصلت قبل سنة 1106.

## امثال مضاده

تصنيف:امثال شعبيه
تصنيف:امثال شعبيه حرف ا
خد من الزرايب

## المثل
خد من الزرايب و لا تاخد من القرايب

## معنا المثل

يعنى اتجوز الفقيره من سكان الأكواخ اللى تشبه زرايب البهايم و ما تتجوزش من قرايبك.

## امثال مشابهه
* إن كان لك قريب لا تشاركه و لا تناسبه
* بارك الله فى فى المره الغريبه و الزرعه القريبه
* الدخان القريب يعمى

## امثال مضاده
* اخد ابن عمى و اتغطى بكمى
* نار القريب و لا جنة الغريب

تصنيف:امثال شعبيه
تصنيف:امثال شعبيه حرف خ
خد من الحافى نعله

## المثل
خُد من الحافى نعله

## معنى المثل

بيتضرب فى اللى ما حليتهوش حاجه تتاخد منه.

## زى مشابه
* *[[الضرب فى الميت حرام]]*

## امثال مضاده

تصنيف:امثال شعبيه
تصنيف:امثال شعبيه حرف خ
خراب يادنيا

## المثل
خراب يادنيا عمار يامخ

## معنى المثل

يعنى مادامت راس الواحد عامره و شغاله فمش مهم خراب الدنيا لانه ممكن يصلحها

## امثال مشابهه
* *[[بعد راسى|بعد راسى ما طلعت شمس]]*
* *[[ضربو الاعور على عينه قال ماهى خربانه خربانه]]*

تصنيف:امثال شعبيه
تصنيف:امثال شعبيه حرف خ
اكمن ابوك سنجق

## المثل
إكمن أبوك سنجق داير فى حل شعرك

## معنى المثل
السنجق ( بفتح السين ) يعنى علم او رايه، لكن بعدين فى عصر المماليك البرجيه ( الجراكسه ) بقت لقب للامرا. و المعنى إن إذا كان أبوك امير ليه سطوته فإنت بتعمل كل المحذورات و كل اللى عايز تعمله من غير رادع. بيضرب فى اللى بيعمل حاجه و هو معتمد على سبب ما يبررش اللى بيعمله.

## قصه المثل
مش معروف

## امثال مشابهه
إكمن أبوك جندى داير تهز وسطك

تصنيف:امثال شعبيه
تصنيف:امثال شعبيه حرف ا
شامته و معزيه

## المثل
شامته و معزيه

## معنا المثل

يعنى جت العزا تعزى و تعبر عن حزنها و هيا فى الحقيقه شمتانه. بيتقال فى اللى بيظهر حزن فى مصيبه او مشكله حد و هو فى الحقيقه فرحان فيه.

## امثال مضاده

تصنيف:امثال شعبيه
تصنيف:امثال شعبيه حرف ش
جورج ووكر بوش

**چورچ ووكر بوش** (انجليزى:George Walker Bush) (من مواليد 6 يوليه 1946) هو رئيس امريكا التالت و اربعين من 20 يناير سنة 2001 لحد 20 يناير سنة 2009.و كان حاكم تكساس من سنة 1995 لسنة 2000. و معروف كتير باسم چورچ دبليو بوش .

بوش هو الابن البكر للرئيس جورج بوش الاب ، اللى كان رئيس امريكا الواحد و اربعين، و باربارا بوش ، و ده بيخلليه واحد من اتنين بس من الرؤساء الأميركيين اللى كانو أولاد رئيس امريكا. و چورچ دبليو بوش هو كمان اخو چيب بوش اللى كان حاكم ولاية فلوريدا.

بعد ما چورچ دبليو بوش اتخرج من جامعة ييل سنة 1968 و مدرسة هارفارد للاعمال سنة 1975 ،اشتغل فى شركات البترول و اتجوز لورا ويلش سنة 1977.

بتطالب منظمات دوليه لحقوق الانسان بالقبض على بوش لمحاكمته على جرايم تعذيب ضد المساجين و الاسرى فى العراق و افغانستان. و عشان كده ما بقاش قادر يسافر لبلاد ممكن يتقبض عليه فيها لتقديمه للمحاكمه. فى فبراير 2011 لغى بوش زيارته لسويسرا للسبب ده.

## مصادر و لينكات

* حقوقيون يرحبون بالغاء بوش زيارة الى سويسرا ... 

جورج ووكر بوش
تصنيف:مواليد 1946
بوش
تصنيف:ولاد رؤساء
تصنيف:كتاب امريكان
تصنيف:امريكان بريطانيين
تصنيف:امريكان ايرلنديين
تصنيف:امريكان المان
تصنيف:امريكان نيديرلانديين
تصنيف:امريكان فرنساويين
تصنيف:امريكان تشيكيين
تصنيف:بروتستانت امريكان
تصنيف:شخصيات الحزب الجمهورى الامريكى
تصنيف:متعلمين فى كلية هارڤارد للاعمال
تصنيف:متعلمين فى ييل كوليدچ
تصنيف:حاكم تكساس
حساب المثلثات

200px|يسار|تصغير|مثلث قايم الزاويه
**حساب المثلثات** (Trigonometry) هوه فرع من الرياضيات بيدرس الزوايا و المثلثات و خصوصا المثلثات ام زاويه قايمه ( 90 درجه)و كمان بيركز ع الدوال المثلثيه زى الساين (Sine) و الكوساين (Cosine) و التانجينت (Tangent)

حساب المثلثات ليه تطبيقات مهمه فى الرياضيات البحته و كمان فى الرياضيات التطبيقيه و ليه دور اساسى فى فروع كتيره من العلوم و التكنولوجيا.

* Ankara Özel Ders 

تصنيف:رياضيات
لبن

200px|thumb|left|كوباية لبن بقرى متبستر
**اللبن** هو سايل ابيض بيفرزه بز إناث الثدييات و يقوم بتوفير التغذيه اللازمه للرضيع فى الفتره قبل ما بيقدرو يهضمو انواع تانيه م الاكل. اللبن اللى بيتفرز الاول بيتقال عليه الكولوستروم (لبن المسمار) و دا بيبقا فيه مضادات حيويه مهمه فى نقل المناعه م الام للرضيع.

## تركيب
تركيب اللبن بيختلف من نوع حيوان للتانى بس بشكل سنة لازم يبقا فيه دهون متشبعه ،بروتين ، كالسيوم و فيتامين سى.

الاس الهايدروجينى (PH)بتاعة اللبن البقرى بتبقا ما بين 6.4 لـ 6.8 يعنى بيبقا مايل بدرجه بسيطة للحموضه.
## لينكات برانيه
* 

## مصادر

تصنيف:لبن
تصنيف:مشاريب
تصنيف:بيولوجيا
بولدوج

**البولدوج** او البلدج (Bulldog)هو نوع من انواع الكلاب. موطنه الاصلى انجلترا و هو نتاج خلط الكلب الماستيف(mastiff ) الانجليزى بالكلب البج(Pug) الصينى.

## البولدج الفرنساوى
[h

## البولدج الامريكانى
thumb|left|كلب بلدج

### مصادر
كلاب بولدوج

تصنيف:كلاب
سيف الدين أبو بكر

**الملك المنصور سيف الدين ابو بكر بن الناصر محمد بن قلاوون** ( اتولد فى القاهرة ح 1321 - اتوفى فى قوص 1341 ). اول اللى قعدوا على عرش السلطنة من ولاد السلطان الناصر محمد بن قلاوون و سلطان الدولة المملوكية التلتاشر . حكم حوالى شهرين فى سنة 1341.
thumb|280px|الدوله المملوكيه فى اكبر توسع ليها

## فهرست وملحوظات

## المراجع
* ابن اياس: بدائع الزهور فى وقائع الدهور, مدحت الجيار (دكتور), الهيئة المصرية العامة للكتاب, القاهرة 2007.
* ابن تغرى: النجوم الزاهرة فى ملوك مصر و القاهرة، دار الكتب و الوثائق القومية، مركز تحقيق التراث، القاهرة 2005
* جمال الدين الشيال (استاذ التاريخ الاسلامى) : تاريخ مصر الاسلامية, دار المعارف ، القاهرة 1966.
* المقريزى: السلوك لمعرفة دول الملوك, دار الكتب, القاهرة 1996.
* المقريزي: المواعظ و الاعتبار بذكر الخطط و الاثار, مطبعة الادب, القاهرة 1968.
* قاسم عبده قاسم (دكتور): عصر سلاطين المماليك - التاريخ السياسى و الاجتماعى, عين للدراسات الانسانية و الاجتماعية, القاهرة 2007.
* شفيق مهدى ( دكتور): مماليك مصر و الشام, الدار العربية للموسوعات, بيروت 2008.

150 px|center

تصنيف:وفيات 1341
تصنيف:مماليك
تصنيف:سلاطين مصر المملوكيه
تصنيف:حكام مصر
تصنيف:تاريخ مصر
تصنيف:تاريخ مصر المملوكيه
تصنيف:مماليك بحريه
بيل كلينتون

**ويليام چيفيرسون (بيل) كلينتون** (William Jefferson "Bill" Clinton) هو رئيس امريكا الاتنين و اربعين من 20 يناير سنة 1993 ل20 يناير سنة 2001

## حياته
بيل كلينتون من مواليد يوم 19 اغسطس سنة 1946. بيل كلينتون يبقا جوز هيلارى كلينتون وزيرة الخارجيه الامريكيه.

## شغله
بيل كلينتون كان حاكم ولاية اركنساس مرتين قبل ما يكون رئيس امريكا

## مصادر

## لينكات برانيه
* 

بيل كلينتون
بيل كلينتون
تصنيف:محامين امريكان
تصنيف:اشخاص اتورطو فى فضايح جنسية
تصنيف:مسيحيين امريكان
تصنيف:شخصيات الحزب الديمقراطى الامريكى
جيرمان شيبرد

thumb|250px|كلب الچيرمان شيپرد

كلب الجرمين شيبرد او الراعى الالمانى كلب جميل و سريع و قوى و بيستخدم عند البوليس هو من فصليه الكلب الذئب عشان كده فى مصر بنسميه (ولف) و فى منو الوان زى الاسود و البنى و الابيض

## الشكل

شكل الجيرمين هو اسود فى بنى او ابيض و سعات بيبقى لونه احمر و شعرو طويل و ودانه وقفه زى رقم 11 و فى كسحه الكسحه يعنى الرجل الى ورا تبقى مشدوده و اللون الابيض بيبقى احسن من اللون العادى و ايضا يعرف بالقوة و الحلاوة.

## الجيرمن و الحرب العالميه التانيه و البوليس

كلب الجيرمن شيبرد معروف باستخدام الالمان ليه فى الحرب العالمية التانية, وكمان فى مصر بيستخدموه فى البوليس ككلب بوليسي

تصنيف:كلاب
رونالد ريجان

**رونالد ريجان** (6 فبراير 1911 -- 5 يونيه 2004) كان رئيس امريكا الاربعين من 20 يناير سنة 1981 لحد 20 يناير سنة 1989. و كان حاكم كاليفورنيا من سنة 1967 لسنة 1975.

## حياته
رونالد ريجان اتولد يوم 6 فبراير سنة 1911. اتجوز جين وايمان يوم 26 يناير سنة 1940. اتطلقو سنة 1949. اتجوز نانسى ريجان يوم 4 مارس سنة 1952 لحد وفاته يوم 5 يونيه 2004.
(1940–
## وفاته
رونالد ريجان مات يوم 5 يونيه سنة 2004.
## شوف كمان
* اعظم امريكانى

## لينكات برانيه
* 

## مصادر

رونالد ريجان
تصنيف:مواليد 1911
تصنيف:وفيات 2004
رونالد ريجان
تصنيف:عسكريين امريكان
تصنيف:ممثلين امريكان
تصنيف:مسيحيين امريكان
تصنيف:ماسونيين
تصنيف:شخصيات الحزب الجمهورى الامريكى
لحمه

thumb|300px|لحوم مختلفه
**اللحمه** هى اى نسيج حيوانى بيتاكل و خصوصا العضلات الهيكليه و الدهون اللى لازقه فيها.
كلمة لحمه ممكن كمان ممكن تضم معاها حتت تانيه م الحيوان زى الكبده و المخ و الكلاوى و النخاع و الجلد و لحد الرئه فى بعض البلاد.اللحمه بتشمل السمك و الطيور كمان بس البيض و فواكه البحر مابيعتبروش م اللحوم مع انهم عباره عن انسجه حيوانيه.
## التركيب
بغض النظر عن الحيوان فكل اللحوم بتتكون من نفس المكونات الاساسيه دى:بروتين (21 %) مايه (73 %) دهون (5 %) و معادن (1 %).النسب دى بتتغير اذا الحيوان اتعمله حاجات زى التسمين او التزغيط، ساعتها نسبة الدهون بتزيد و بتقل نسبة البروتين و المايه.
## مصادر

تصنيف:اكل
تفاح

300px|thumb|left|تفاح فوجى

**التفاح** (بالقبطي: ϫⲏⲡⲉϩ *تشيفاح*) هوه نوع من انواع الفواكه اسمه العلمى (Malus domestica
) تبع عيلة الروزاسى. التفاح لما بيطيب يبقا لونه احمر او اصفر او اخضر. شجرة التفاح طولها ما بين 3 و 12 متر و بيقع ورقها فى فصل الخريف و الشتاء(deciduous)و الموطن الاصلى ليها هو وسط اسيا.
فى سنة 2005 انتج العالم كله 55 مليون طن م التفاح و اللى اتقدرت قيمته بعشره بليون دولار امريكى. اكبر دوله تنتج التفاح هى الصين (35%) و ثانى اكبر دوله هى امريكا (7.5%). تركيا و فرنسا و ايطاليا و ايران ايضا يعتبروا من اكبر الدول اللى تنتج التفاح.

## مصادر

تصنيف:نباتات
تصنيف:اكل
تصنيف:فواكه
رز

نبات الرز|thumb|left|200 px

**رز** (;  riz;  rice) هوه نبات اسمه العلمى (Oryza sativa) و بيعتبر من اهم انواع الاكل اللى بيعتمد عليها اعداد كبيره من سكان العالم و خصوصن فى امريكا الجنوبيه و جنوب شرق اسيا.
الرز بيتاكل بعد ما يتحمر فى الزيت و يتغلى فى المايه فى بلاد كتير و ممكن كمان يتعمل منه خمره زى ساكى فى اليابان و ممكن كمان يتعمل منه محشى و خصوصن فى منطقة بلاد البحر المتوسط.

زراعة الرز بتعوز مايه كتير و عشان كدا بيتغمر المحصول بالمايه طول فترة النمو و بتتنشف قبل ما يتحصد.
اكتر العلما بيعتقدو ان الرز ابتدو يزرعوه فى الهند و الصين و منهم انتشر لبقية بلاد العالم.

## حقائق مهمه عن الرز
* الصينيين عندهم كلمه واحدة فى لغتهم للرز و للاكل و ده يعكس اهمية الرز فى المطبخ الصينى و انه من الأكلات المهمة عندهم.
* الرز هو الطبق الرئيسى لاكتر من نصف سكان العالم.
* انواع الرز تتراوح بين 40,000 نوع منهم 100 بس يتم زرعهم وبيعهم فى المحلات.
* الرز يرمز للخصوبه و استمرارية الحياه و لده يتم القاءه(برش) على المعازيم فى حفلات الجواز (الافراح) او السبوع.
* يزرع الرز فى 100 بلد من بلاد العالم و فى كل القارات ماعدا انتاركتيكا.

## مصادر
* http://www.riceassociation.org.uk/factsandfigures.htm 

تصنيف:اكل
تصنيف:نباتات
ايش عرف الحمير

## المثل
**"إيش عرف الحمير بأكل ال[[جنزبيل]]"**

## معني المثل

بيتقال عن اللي بيتعرض لحاجه ما يعرفهاش فبيبوظها إكمنه جاهل فيها

## امثال مضاده

تصنيف:امثال شعبيه
تصنيف:امثال شعبيه حرف ا